# GUIDE: TIPS TIL DET TEKNISKE UDSTYR PÅ DET HYBRIDE MØDE

Med denne guide får du tips til at sætte det hybride møde op og gøre dine deltagerne klar til mødet.

Hybride møder kræver mere af det tekniske set-up. Det betyder, at du i god tid skal sætte dit møde op og også i god tid forberede deltagerne på, hvordan de gør sig klar til mødet.

## Sådan forbereder du dig til mødet som mødevært:

* Sid så du har et godt varmt lys på dig. Undgå modlys og larm i baggrunden.
* Sørg for at have et godt kamera og god lyd.
* Brug eventuelt to skærme, så du på den ene skærm kan se deltagerne og på den anden kan se de oplæg, dokumenter, videoer, du deler under mødet.
* Hav eventuelt en medvært med på mødet, som kan tage sig af det tekniske under mødet eller som kan være mødeleder for de fysiske grupper ved gruppearbejde i ”Breakout rooms”. Så kan du som mødevært have bedre fokus på selve mødet og dagsordenen.

## Sådan forbereder grupperne, der er fysisk sammen, sig:

* Alle i gruppen skal helst deltage med deres egen computer.
* Gruppen kan have en fælles højtaler og lyd – for eksempel en trådløs bordhøjtaler med mikrofon.
* Gruppen kan koble en computer til en større skærm, så de sammen kan se eventuelle præsentationer under mødet.
* ”Breakout room”- øvelser og tale i plenum foregår fra egen computer ved at slå lyden til, mens andre i samme fysiske rum har slået deres lyd fra.

## Sådan forbereder de virtuelle deltagere sig:

* De virtuelle deltagere skal deltage med deres egen computer.
* Anbefal de virtuelle deltagere at bruge hovedtelefoner, det giver den bedste lydoplevelse.